Euroopa Liidu Teataja L 161 , 18/06/1997 Lk 0031 - 0035



Kirjavahetus, millega dokumenteeritakse Euroopa Ühenduse ning Ameerika Ühendriikide, Jaapani, Austraalia, Kanada ning EFTA riikide Norra ja Šveitsi ühine arvamus rahvusvahelise teadus- ja arenduskoostöö põhimõtetest arukate tootmissüsteemide alal A. Ühenduse kiri Brüssel, 19. märts 1997 Lugupeetud härra. Viitan läbirääkimistele, milles osalejad ehk Euroopa Ühendus ning Ameerika Ühendriigid, Jaapan, Austraalia, Kanada ning EFTA riigid Norra ja Šveits arutasid rahvusvahelist teadus- ja arenduskoosööd arukate tootmissüsteemide (intelligent manufacturing systems – IMS) alal. Käesoleva kirja eesmärgiks on dokumenteerida saavutatud ühisarvamus arukate tootmissüsteemide alase koostöö põhimõtete kohta. Käesolev kiri on mõeldud täienduseks suunistele, mille töötas välja rahvusvaheline juhtiv teaduskomitee 1994. aastal pärast arukate tootmissüsteemide teostatavusuuringu lõppemist, ning sellega muudetakse ja täiendatakse suuniste VIII artiklit ja suuniste 2. liite artiklit 1.13 allpool osutatud viisil. Suunised ja selle liited moodustavad käesoleva kirja lisa. 1. Eesmärk Osalejad soodustavad ja hõlbustavad arukate tootmissüsteemide alast koostööd nende territooriumidel (Euroopa Ühenduse puhul liikmesriikide territooriumidel) asuvate üksuste vahel. Nimetatud koostöö peab tagama tulu ja panuste vahelise tasakaalu, olema tööstuse seisukohalt asjakohane ning põhinema vastastikusel huvil ja mõistmisel. 2. Arukate tootmissüsteemide alase koostöö tehnilised teemad Koostöö hõlmab esialgu järgmist viit tehnilist teemat: a) toote kogu elutsükkel; b) tootmisprotsess; c) strateegia, kavandamise ja konstrueerimise vahendid; d) inimressurssidega seotud ning korralduslikud ja sotsiaalküsimused, e) virtuaal- ja laiendatud ettevõtjad. Võib käsitleda ka muid arukate tootmissüsteemide alaseid küsimusi, kuid uued tehnilised teemad peavad olema kooskõlas osalevate piirkondade valitsuste poliitikaga ja nende tööstuse prioriteetidega. 3. Koostöö vormid ja viisid Koostöö raames võtavad üksused osa projektidest, järgides rahvusvaheliste konsortsiumide loomise ja toimimise ühist korda, ning projektide eduka rakendamise ja lõpuleviimise eesmärgil võidakse korraldada teadlaste, inseneride ja muu asjaomase personali külaskäike, koolitust ja vahetust. 4. Teabe levitamine ja kasutamine Arukate tootmissüsteemide raames korraldatavatest projektidest tulenevate intellektuaalomandi õiguste suhtes kohaldatakse suuniste 2. liite sätteid arukate tootmissüsteemidega seotud intellektuaalomandi õiguste kohta. Nimetatud liite artiklit 1.13 muudetakse kajastamaks, et Austria, Soome ja Rootsi on Euroopa Liidu liikmed. 5. Rahastamine Koostöö rahastamine sõltub vahendite kättesaadavusest ning osalevates piirkondades kohaldatavatest õigusnormidest, poliitikast ja programmidest. Osaleja katab oma osalemise kulud ise. Osaleja osaleb õiglasel määral rahalise või mitterahalise sissemaksega piirkondadevahelise sekretariaadi ülesannete täitmises ja kulude katmises. 6. Arukate tootmissüsteemide rakendamine Osaleja esindajad, kes on määratud rahvusvahelisse juhtivasse teaduskomiteesse, peavad sidet juhtiva teaduskomitee ja oma riigiasutuste/valitsuse vahel. Osaleja esindajad valvavad rakendamise üle vastavalt arukate tootmissüsteemide eesmärgile, põhimõtetele ja programmi struktuurile ning nende ülesandeks on programmi rakendamist hõlbustada. Lisaks täidavad nad järgmisi ülesandeid: - aitavad kaasa piirkondlike sekretariaatide vahelise koostöö sujumisele, - vahetavad teavet koostööga seotud kohalike tavade, õigusnormide ja programmide kohta, - toetavad väike- ja keskmise suurusega ettevõtjate (VKEd) otsest või kaudset osalemist arukate tootmissüsteemide programmis. Eelkõige tähendab see võimalust kasutada elektroonilist partneriotsinguteenust ja juurdepääsu elektroonilisele registrile, kuhu kantakse osaleda soovijate huvi kinnitavad teated, - edastavad oma valitsusele/riigiasutustele rahvusvahelise juhtiva teaduskomitee soovitused otsuse tegemiseks uute osalejate vastuvõtmise kohta. Osaleja nimetab ametisse oma piirkondliku sekretariaadi ning korraldab ja juhib selle tööd. Piirkondlikud sekretariaadid täidavad ennekõike järgmisi kohustusi: - aitavad kooskõlas oma piirkonnas kehtivate eeskirjade ja menetlustega piirkonna tasandil õigeaegselt välja valida projektid, - aitavad luua piirkonnasiseseid ja piirkondadevahelisi konsortsiume, - teevad oma piirkonna infrastruktuuriühendustega koostööd arukate tootmissüsteemide rakendamiseks. 7. Kestus Arukate tootmissüsteemide programm kestab 10 aastat ning igal osalejal on õigus programmist igal ajal välja astuda, teatades sellest 12 kuud ette. Viis aastat pärast koostöö käivitamist vaatavad osalejad selle põhimõtted üle ja otsustavad, kas nad jätkavad koostööd endisel kujul, muudavad seda või lõpetavad selle. Käesolev säte asendab suuniste artiklit VIII. 8. Arukate tootmissüsteemide rakendamine Euroopas Euroopa Ühendus ning Šveits ja Norra jätavad endale õiguse toimida koos ühtse Euroopa piirkonnana, keda esindab rahvusvahelises juhtivas teaduskomitees ühisdelegatsioon ja keda abistab ühtne Euroopa arukate tootmissüsteemide sekretariaat. Euroopa Ühenduste Komisjon osutab oma piirkondlikule sekretariaadile vajalikku abi. Käesolev kiri ja selle heakskiitmine osalejate poolt täiendab ja muudab suuniseid ning selles dokumenteeritakse ühisarvamus arukate tootmissüsteemide alase koostöö põhimõtete kohta. Oleksin tänulik, kui saadaksite oma kinnituse käesoleva arvamuse kohta võimalikult kiiresti. Euroopa Ühenduse nimel +++++ TIFF +++++ B. Kanada kiri Toronto, 31. märts 1997 Lugupeetud härra. Teatan, et sain kätte Teie 19. märtsi 1997. aasta kirja, mille sisu on järgmine: "Viitan läbirääkimistele, milles osalejad ehk Euroopa Ühendus ning Ameerika Ühendriigid, Jaapan, Austraalia, Kanada ning EFTA riigid Norra ja Šveits arutasid rahvusvahelist teadus- ja arenduskoosööd arukate tootmissüsteemide (intelligent manufacturing systems – IMS) alal. Käesoleva kirja eesmärgiks on dokumenteerida saavutatud ühisarvamus arukate tootmissüsteemide alase koostöö põhimõtete kohta. Käesolev kiri on mõeldud täienduseks suunistele, mille töötas välja rahvusvaheline juhtiv teaduskomitee 1994. aastal pärast arukate tootmissüsteemide teostatavusuuringu lõppemist, ning sellega muudetakse ja täiendatakse suuniste VIII artiklit ja suuniste 2. liite artiklit 1.13 allpool osutatud viisil. Suunised ja selle liited moodustavad käesoleva kirja lisa. 1. Eesmärk Osalejad soodustavad ja hõlbustavad arukate tootmissüsteemide alast koostööd nende territooriumidel (Euroopa Ühenduse puhul liikmesriikide territooriumidel) asuvate üksuste vahel. Nimetatud koostöö peab tagama tulu ja panuste vahelise tasakaalu, olema tööstuse seisukohalt asjakohane ning põhinema vastastikusel huvil ja mõistmisel. 2. Arukate tootmissüsteemide alase koostöö tehnilised teemad Koostöö hõlmab esialgu järgmist viit tehnilist teemat: a) toote kogu elutsükkel; b) tootmisprotsess; c) strateegia, kavandamise ja konstrueerimise vahendid; d) inimressurssidega seotud ning korralduslikud ja sotsiaalküsimused; e) virtuaal- ja laiendatud ettevõtjad. Võib käsitleda ka muid arukate tootmissüsteemide alaseid küsimusi, kuid uued tehnilised teemad peavad olema kooskõlas osalevate piirkondade valitsuste poliitikaga ja nende tööstuse prioriteetidega. 3. Koostöö vormid ja viisid Koostöö raames võtavad üksused osa projektidest, järgides rahvusvaheliste konsortsiumide loomise ja toimimise ühist korda, ning projektide eduka rakendamise ja lõpuleviimise eesmärgil võidakse korraldada teadlaste, inseneride ja muu asjaomase personali külaskäike, koolitust ja vahetust. 4. Teabe levitamine ja kasutamine Arukate tootmissüsteemide raames korraldatavatest projektidest tulenevate intellektuaalomandi õiguste suhtes kohaldatakse suuniste 2. liite sätteid arukate tootmissüsteemidega seotud intellektuaalomandi õiguste kohta. Nimetatud liite artiklit 1.13 muudetakse kajastamaks, et Austria, Soome ja Rootsi on Euroopa Liidu liikmed. 5. Rahastamine Koostöö rahastamine sõltub vahendite kättesaadavusest ning osalevates piirkondades kohaldatavatest õigusnormidest, poliitikast ja programmidest. Osaleja katab oma osalemise kulud ise. Osaleja osaleb õiglasel määral rahalise või mitterahalise sissemaksega piirkondadevahelise sekretariaadi ülesannete täitmises ja kulude katmises. 6. Arukate tootmissüsteemide rakendamine Osaleja esindajad, kes on määratud rahvusvahelisse juhtivasse teaduskomiteesse, peavad sidet juhtiva teaduskomitee ja oma riigiasutuste/valitsuse vahel. Osaleja esindajad valvavad rakendamise üle vastavalt arukate tootmissüsteemide eesmärgile, põhimõtetele ja programmi struktuurile ning nende ülesandeks on programmi rakendamist hõlbustada. Lisaks täidavad nad järgmisi ülesandeid: - aitavad kaasa piirkondlike sekretariaatide vahelise koostöö sujumisele, - vahetavad teavet koostööga seotud kohalike tavade, õigusnormide ja programmide kohta, - toetavad VKEde otsest või kaudset osalemist arukate tootmissüsteemide programmis. Eelkõige tähendab see võimalust kasutada elektroonilist partneriotsinguteenust ja juurdepääsu elektroonilisele registrile, kuhu kantakse osaleda soovijate huvi kinnitavad teated, - edastavad oma valitsusele/riigiasutustele rahvusvahelise juhtiva teaduskomitee soovitused otsuse tegemiseks uute osalejate vastuvõtmise kohta. Osaleja nimetab ametisse oma piirkondliku sekretariaadi ning korraldab ja juhib selle tööd. Piirkondlikud sekretariaadid täidavad ennekõike järgmisi kohustusi: - aitavad kooskõlas oma piirkonnas kehtivate eeskirjade ja menetlustega piirkonna tasandil õigeaegselt välja valida projektid, - aitavad luua piirkonnasiseseid ja piirkondadevahelisi konsortsiume, - teevad oma piirkonna infrastruktuuriühendustega koostööd arukate tootmissüsteemide rakendamiseks. 7. Kestus Arukate tootmissüsteemide programm kestab 10 aastat ning igal osalejal on õigus programmist igal ajal välja astuda, teatades sellest 12 kuud ette. Viis aastat pärast koostöö käivitamist vaatavad osalejad selle põhimõtted üle ja otsustavad, kas nad jätkavad koostööd endisel kujul, muudavad seda või lõpetavad selle. Käesolev säte asendab suuniste artiklit VIII. 8. Arukate tootmissüsteemide rakendamine Euroopas Euroopa Ühendus ning Šveits ja Norra jätavad endale õiguse toimida koos ühtse Euroopa piirkonnana, keda esindab rahvusvahelises juhtivas teaduskomitees ühisdelegatsioon ja keda abistab ühtne Euroopa arukate tootmissüsteemide sekretariaat. Euroopa Ühenduste Komisjon osutab oma piirkondlikule sekretariaadile vajalikku abi. Käesolev kiri ja selle heakskiitmine osalejate poolt täiendab ja muudab suuniseid ning selles dokumenteeritakse ühisarvamus arukate tootmissüsteemide alase koostöö põhimõtete kohta. Oleksin tänulik, kui saadaksite oma kinnituse käesoleva arvamuse kohta võimalikult kiiresti." Mul on au kinnitada, et minu valitsus nõustub Teie kirja sisuga. Kanada valitsuse nimel +++++ TIFF +++++ -------------------------------------------------- LISA ARUKA TOOTMISE ALASE RAHVUSVAHELISE KOOSTÖÖPROGRAMMI SUUNISED (Käesolev lisa (ja selle liited) on identne (identsed) käesoleva Euroopa Ühenduste Teataja leheküljel 6 avaldatuga) --------------------------------------------------